b'\n_START_ARTICLE_\nGoethe-Schule (Flensborg)\n_START_PARAGRAPH_\nGoethe-Schule (tysk) eller Goethe-Skolen (dansk) er et tysk gymnasium i Flensborg. Med sin markante kuppel og sin beliggendhed p\xc3\xa5 J\xc3\xb8rgensby dominerer skolen en del af bybilledet i bymidten. Gymnasiet kan f\xc3\xb8re sin historie tilbage til en 1875 oprettede landbrugskole og en 1884 oprettede handelsskole. Begge skoler blev senere lagt sammen. I 1893/1894 blev skolen omdannet til et pr\xc3\xb8jsisk overrealskole. Skolen havde fra 1896 til huse i lokaler p\xc3\xa5 Hans-Christiansen-Huset p\xc3\xa5 Museumsbjerget. I 1914 begyndte byggeriet af den nye markante skolebygning i Bismarkgade p\xc3\xa5 byens \xc3\xb8stlige h\xc3\xb8jder. Den blev bygget i Heimatschutzstil (hvilken svarer til den danske Bedre Byggeskik). Bygningen stod f\xc3\xa6rdig i 1919 og blev med sin fremtr\xc3\xa6dende placering et synlig modstykke til byens f\xc3\xb8rste gymnasium p\xc3\xa5 byens vestlige h\xc3\xb8jde. Bygningskomplekset bestod de f\xc3\xb8rste \xc3\xa5r kun af midterfl\xc3\xb8jen og nordfl\xc3\xb8jen. F\xc3\xb8rst i 1927 kom sydfl\xc3\xb8jen til. Ved siden af skolebygningen f\xc3\xb8rer Skt. J\xc3\xb8rgen-trappe ned til indrebyen._NEWLINE_Gennem \xc3\xa5rene har skolen skiftet navn adskillige gange. F\xc3\xb8rst hed skolen bare Gymnasium II og Landbrugsskole. I 1933 blev skolen omd\xc3\xb8bt til Adolf-Hitler-Skolen. Det nuv\xc3\xa6rende navn fik skolen f\xc3\xb8rst i 1949 i anledning af digteren Goethes 200 \xc3\xa5rs f\xc3\xb8dselsdag. Skolen havde i skole\xc3\xa5ret 2014/2015 712 elever.'